Ιωάννης Λάμπρου

Ο Ιωάννης Λάμπρου (1899-1976), του Παναγιώτη, ήταν Έλληνας γιατρός και πολιτικός, ο οποίος διετέλεσε βουλευτής Σάμου.

Βιογραφία
Γεννήθηκε το 1899. Υπηρέτησε ως πρόεδρος του Ιατρικού Συλλόγου και διευθυντής του Γενικού Νοσοκομείου Σάμου.

Στις εκλογές του 1946 εκλέχθηκε βουλευτής με το Λαϊκό Κόμμα. Ειδικότερα, στις εκλογές εκείνες ήταν υποψήφιος με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και συγκέντρωσε 3.753 ψήφους.

Λίγους μήνες αργότερα, στις 4 Δεκεμβρίου 1946, ο Λάμπρου προσχώρησε στην Κοινοβουλευτική Ομάδα του Σπύρου Μαρκεζίνη και στις 10 Φεβρουαρίου 1947 προσχώρησε στο Νέο Κόμμα (βλ. σελ. 107 στο Μητρώο της Βουλής).

Ήταν ιδρυτής και πρόεδρος του Πανσαμιακού Αθλητικού Συλλόγου.

Απεβίωσε στη Νέα Σμύρνη στις 29 Σεπτεμβρίου 1976 και κατέλιπε τη σύζυγό του και έναν γιο.

Παραπομπές 

Βουλευτές εκλεγμένοι με το Λαϊκό Κόμμα
Βουλευτές Σάμου